Alaquàs inicia els actes en honor a Sant Francesc de Pàola
05/05/2014

# Alaquàs inicia els actes en honor a Sant Francesc de Pàola

*   05/05/2014
*   [Imprimir](#)
*   Compartir
*    https://www.alaquas.org/documento.asp?id\_do=14365

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14365%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20els%20actes%20en%20honor%20a%20Sant%20Francesc%20de%20P%C3%A0ola)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14365/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14365/05052014img_6543_Form_4.jpg)](https://www.alaquas.org/ficheros/documentos/2014/2/14365/05052014img_6543_Form_10.jpg "<a href='https://www.alaquas.org/ficheros/documentos/2014/2/14365/05052014img_6543_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia els actes en honor a Sant Francesc de Pàola</a>")

L'Alcaldessa d'Alaquàs, Elvira García Campos, assisteix junt amb l'Orde Mínima Seglar i la Penya el Foc 2000, als actes celebrats en honor al patró de la ciutat

El diumenge 4 de maig van començar els actes commemoratius de la festivitat en honor a Sant Francesc de Pàola, patró de d’Alaquàs. L’Alcaldessa d’Alaquàs, Elvira García Campos, va assistir als diversos actes organitzats per l’Orde Mínima Seglar i l’Associació Cultural Penya El Foc 2000.

La celebració central va tindre lloc el diumenge a partir de les 10:30 del matí amb el tradicional trasllat de la imatge del sant. El recorregut es va iniciar al passatge Amadeo Aguilar Laborda, on es troba la capella i va passar pel carrer María Antonia de Oviedo i carrer Perolers fins arribar a la parròquia de la Mare de Déu de l’Olivar, on es va celebrar  la missa solemne cantada per l’Orfeó Polifònic d’Alaquàs.

A continuació es va realitzar una cercavila de dolçaines que va finalitzar al carrer Beat Gaspar de Bono, amb l’habitual ofrena de flors al retaule ceràmic del Beat amb la col·laboració dels representants de l’Associació El Clau de València, presidida per la clavariessa major, Inmaculada Tamarit Rausell i membres de la junta directiva.

Els actes festius van continuar al Castell d’Alaquàs amb la inauguració de l’exposició dels treballs presentats al XIV concurs de dibuix escolar “Festa del Porrat” realitzat sota el lema “Feu-ho tot per caritat. Una invitació de Sant Francesc de Pàola”. Per la nit es va celebrar la tradicional processó amb les imatges de Sant Francesc de Pàola i del Beat Gaspar de Bono.

**El patró d’Alaquàs**

La festa de Sant Francesc de Pàola, que va morir l’any 1507, ha sigut organitzada històricament per l'Orde Mínima Seglar d'Alaquàs. Dos components han protagonitzat sempre aquesta celebració: el religiós, que es celebra el tercer diumenge de Pasqua, i el lúdic. Tot i això, en les últimes dues dècades, l'aspecte lúdic de la celebració havia decaigut, conservant tan sols els elements religiosos. Per aquest motiu, un grup de festers de la població, agrupats en l'Associació Cultural Penya El Foc 2000 van decidir donar-li un nou impuls a la festivitat amb la introducció d'alguns elements lúdics com ara la Festa del Porrat.

La festivitat en honor a Sant Francesc de Pàola venia a completar-se així amb els tradicionals actes festius i lúdics. Després de la celebració de la festa pròpiament dita aquest cap de setmana, Alaquàs acollirà el cap de setmana que ve, una edició més de la tradicional Fira del Porrat. La inauguració tindrà lloc el divendres 9 de maig i donarà pas a una completa programació en la que hi hauran festes infantils, jocs tradicionals, sopars populars i el tradicional cuinat de calderes d’arròs amb fesols i naps per a tota la població el diumenge 11 de maig.